အိုးတိုရိနတ်ကွန်း နန်းရင်း

အိုးတိုရိနတ်ကွန်းသည် အိုဆာကာပြည်နယ်၊ ဆကအိ(ဆကိုင်)မြို့၊ ဆကအိ အနောက်ရပ်ကွက်တွင် တည်ရှိသည်။ အိုဆာကာပြည်နယ် တောင်ပိုင်း ရှေးအခေါ် အီဇူမီဒေသ၏ အိချိနိုမီယ (一宮) လည်းဖြစ်သည်။ အိချိနိုမီယ ဆိုသည်မှာ ရှေးဂျပန်ပြည်တွင် ဒေသတစ်ခု၏ အဆင့်အမြင့်ဆုံး၊ အရေးအပါဆုံး နတ်ကွန်းဖြစ်သည်။ နတ်ကွန်းအမည် နှင့် ဒဏ္ဍာရီ ရှေးယခင်က အိုးတိုရိနတ် 大鳥大明神 သို့မဟုတ် အိုးတိုရိနန်း 大鳥大神宮 ဟု အမျိုးမျိုးခေါ်ဝေါ်ခဲ့ကြသည်။ အိုးတိုရိနတ်ကွန်း大鳥神社 သည် မှန်ကန်သောအမည်ဖြစ်သော်လည်း အိုးတိုရိနတ်ကွန်း နန်းရင်း “Ōtori Taisha” သည် လူသိများကာ လူအများ လက်ခံခဲ့ကြသည်။ ဒဏ္ဍာရီအရ ယာမာတို တာကဲရု ဒဏ္ဍာရီနှင့် ဆက်နွယ်လျက်ရှိသည်။ ခိုဂျိခိ နှင့် နိဟွန်းရှောခိ အရ သူရဲကောင်း ယာမာတို တာကဲရု သည် ဂျပန်အရှေ့ပိုင်းကို အောင်နိုင်ပြီးနောက် အိမ်ပြန်ခရီးတွင် Ibuki တောင် နတ်ဘုရားကို စော်မထီမဲ့မြင်ပြုမိကာ နေမကောင်းဖြစ်ပြီး အိဆဲဒေသ တွင် သေဆုံးသွားခဲ့သည်။ သင်္ချိုင်း တစ်ခုတွင် မြှုပ်နှံပြီးနောက် ဗျိုင်းတစ်ကောင်သည် သင်္ချိုင်းမှ ထွက်ပေါ်လာပြီး နေပြည်တော်ရှိရာ အနောက်ဘက်သို့ ပျံသန်းသွားခဲ့သည်။ ငှက်သည် ကောင်းကင်၌ မပျောက်ကွယ်မီ နေရာနှစ်ခုတွင် ရပ်တန့်ခဲ့သည်။ နတ်ကွန်း၏ ဒဏ္ဍာရီအရ ငှက်သည် အီဇူမီဒေ သရှိ သစ်တောတစ်ခုဖြစ်သော ချိဂုဆနော့မိုရိ 千種森 တွင် နောက်ဆုံးရပ်နားခဲ့ပြီး နောက်ပိုင်းတွင် ထိုနေရာ၌ နတ်ကွန်း တည်ဆောက်ခဲ့သည်။ နန်းထိုင် နတ်ဘုရားများ အိုးတိုရီနတ်နန်း တွင် ယာမာတို တာကဲရု 日本武尊, ခဲခိုးမင်း၏ သားတော် ဒဏ္ဍာရီလာသူရဲကောင်း အိုးတိုရိနော့ မုရဂျိ နော့ အိုယ ကာမီ 大鳥連祖神, ဖုဂျီဝါရမျိုးနွယ်စု၏ ‌‌‌‌‌ဘိုး‌ဘေးနတ် တို့ကို ကိုးကွယ်ထားသည်။ ကိုးကား